
PATVIRTINTA
Lietuvos Respublikos ekonomikos ir
inovacijų ministro
2026 m.                 d. įsakymu Nr. 
 
 
PROJEKTO, KURIUO KURIAMA INOVACIJŲ VYSTYMO SISTEMA, SKATINANTI AUKŠTOS PRIDĖTINĖS VERTĖS STARTUOLIŲ KŪRIMĄSI, BRANDĄ IR TARPTAUTINĮ KONKURENCINGUMĄ, FINANSAVIMO TVARKOS APRAŠAS
 
[bookmark: part_a2850bebc7f14fcfadb4707c2b431ef0]I SKYRIUS
BENDROSIOS NUOSTATOS
 
[bookmark: part_6c0e97eb5d324d798cf0c0f7913a3132]1. Projekto, kuriuo kuriama inovacijų vystymo sistema, skatinanti aukštos pridėtinės vertės startuolių kūrimąsi, brandą ir tarptautinį konkurencingumą (toliau – Projektas), finansavimo tvarkos aprašas (toliau – Aprašas) nustato valstybės viešojo sektoriaus subjektų (toliau – Pareiškėjai), siekiančių tapti Projekto vykdytoju (toliau – Projekto vykdytojas), atrankos tvarką, kvietimo teikti paraiškas skelbimo ir organizavimo tvarką, paraiškų teikimo ir vertinimo tvarką, reikalavimus Projektui ir jo vykdytojams, Projekto atrankos kriterijus, finansavimo, Projekto įgyvendinimo, administravimo ir priežiūros tvarką bei Projektui taikomus rodiklius.
[bookmark: part_714d7bd1ed0d4db39c1d41943034b87b][bookmark: part_7a3547bb055f4f6597b53f797f27a37a]2. Aprašas parengtas vadovaujantis Lietuvos Respublikos technologijų ir inovacijų įstatymu ir atsižvelgiant į 2023 m. gruodžio 13 d. Komisijos reglamentą (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai, skiriamai visuotinės ekonominės svarbos paslaugas teikiančioms įmonėms (toliau – de minimis reglamentas).
[bookmark: part_672bf4b0c23f49948f5ec68733646b90]3. Apraše vartojamos sąvokos suprantamos taip, kaip jos apibrėžtos de minimis reglamente, 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Technologijų ir inovacijų įstatyme, Lietuvos Respublikos smulkiojo ir vidutinio verslo plėtros įstatyme, Lietuvos Respublikos viešojo sektoriaus atskaitomybės įstatyme, Lietuvos Respublikos konkurencijos įstatyme ir Lietuvos Respublikos Vyriausybės 2016 m. sausio 6 d. nutarime Nr. 5 „Dėl Sostinės regiono ir Vidurio ir vakarų Lietuvos regiono sudarymo“.
4. Projekto tikslas – sukurti inovacijų vystymo sistemą, skirtą skatinti aukštos pridėtinės vertės startuolių kūrimąsi, brandą ir tarptautinį konkurencingumą. Projekto rodikliai nustatyti Aprašo 30 ir 31 punktuose. Pareiškėjas, teikdamas paraišką, nurodo Projekto veiklų apimtį, įgyvendinimo etapus, vykdymo eiliškumą, trukmę ir detalų turinį, pagrįsdamas, kaip jais bus pasiektas Projekto tikslas ir Apraše nustatyti rodikliai. Priemonė numatyta Sostinės regionui.
[bookmark: part_212a223ec4bb4daf876a596b18f9d247]5. Pagal Aprašą finansuojamos Projekto veiklos, skirtos Projekto tikslui pasiekti:
5.1. rinkodaros ir prekių ženklų kūrimo bei pozicionavimo veiklos, apimančios mokslinių tyrimų, eksperimentinės plėtros ir inovacijų (toliau – MTEPI) produktų įvedimo į rinką ir pardavimo skatinimą, jų reklamą (įskaitant vaizdo ir garso įrašų, fotografijų, reklaminių skydelių, medijos priemonių ir kitos reklaminės medžiagos kūrimą bei gamybą), žinomumo didinimą socialiniuose tinkluose, skaitmeninės reklamos platformose ir kituose reklamos kanaluose, siekiant stiprinti MTEPI produktų konkurencingumą ir prekių ženklų vertę;
5.2. veiklos, susijusios su intelektine nuosavybe, intelektinės nuosavybės apsauga ir teisių į ją įsigijimu, įskaitant produkto, paslaugos ir (ar) technologijos sertifikavimą; veikla, kuria siekiama įregistruoti intelektinės nuosavybės teises (išskyrus išradimų patentavimą ir dizaino registravimą) ir gauti sertifikatą arba jas įsigyti iš kitų subjektų, įskaitant licencijų arba pačios intelektinės nuosavybės įsigijimą;
5.3. renginių, hakatonų (suprantamų kaip intensyvių kūrybinių seminarų, kurių metu susibūrusios komandos kuria idėjas ir ankstyvosios stadijos produktų prototipus ir rengia toliau plėtotinų produktų koncepcijas), preakceleravimo ir akceleravimo programų organizavimo ir vykdymo veiklos (šiose veiklose gali dalyvauti ir fiziniai asmenys);
5.4. inkubavimo paslaugų veiklos, apimančios ankstyvosios stadijos startuoliams teikiamą mentorystę, konsultacijas, mokymus ir kitą pagalbą, skirtą verslo idėjai patikrinti, produktui sukurti ir išbandyti bei pasirengti tolesniam augimui;
5.5. Projekto, Projekto veiklų ir rezultatų viešinimo veiklos;
5.6. inovacijų paramos ir inovacijų konsultacinių paslaugų teikimo veiklos: 
5.6.1. inovacijų paramos paslaugos – aprūpinimas biuro plotu, duomenų bankų ir bibliotekų paslaugos, rinkotyra, galimybių naudotis laboratorijomis suteikimas, atitikties vertinimas, bandymai (testavimas) ir sertifikavimas siekiant plėtoti veiksmingesnius produktus, procesus arba paslaugas;
5.6.2. inovacijų konsultacinės paslaugos – konsultavimas, pagalba ir mokymas žinių perdavimo, nematerialiojo turto nuosavybės teisių įsigijimo, apsaugos bei naudojimo, licencijų sutarčių ir standartų naudojimo klausimais;
5.7. skaitmeninės infrastruktūros ir technologinių įrankių krepšelių teikimo veiklos, apimančios licencijų suteikimą, prieigos prie darbui reikalingų skaitmeninių platformų užtikrinimą, įrangos ir kitų susijusių sprendimų bei priemonių užtikrinimą startuoliams, siekiant paspartinti produktų kūrimą, prototipavimą, testavimą ir technologinį vystymą.
6. Aprašo 5 punkte nurodytas veiklas įgyvendina jungtinės veiklos, bendradarbiavimo ar kitu teisiniu pagrindu sudarytas teisiškai ir ekonomiškai savarankiškų juridinių asmenų bei fizinių asmenų vykdančių ūkinę komercinę veiklą susivienijimas, kooperuojantis savo turtą, darbą ar žinias ir bendrai įgyvendinantis Projektą Projekto tikslui pasiekti (toliau – Konsorciumas).
7. Lietuvos Respublikos ekonomikos ir inovacijų ministerijai (toliau – Ministerijai) iš anksto pritarus, Konsorciumas gali pritaikyti Aprašo 5 punkte nurodytų veiklų įgyvendinimo formas, metodikas ir priemones, atsižvelgdamas į technologijų pažangą, kintančius startuolių poreikius ir gerąją tarptautinę praktiką, jeigu tokie pakeitimai nekeičia Projekto tikslo, finansuojamų veiklų pobūdžio ir užtikrina Projekto rodiklių pasiekimą.
[bookmark: part_032abb59b74f4a2caeb332e9ce510fde]8. Ministerija pagal šį Aprašą vykdo Projekto finansavimo administravimo, priežiūros ir kontrolės funkcijas.
9. Pagal Aprašą Projektui finansavimas skiriamas iš valstybės biudžeto lėšų. Projekto finansavimo bendra suma ir paskirstymas 2026, 2027 ir 2028 metams nustatomi Lietuvos Respublikos ekonomikos ir inovacijų ministerijos kanclerio tvirtinamoje Lietuvos Respublikos ekonomikos ir inovacijų ministro valdymo sričių atitinkamų metų strateginio veiklos plano (toliau – Strateginis veiklos planas), patvirtinto Lietuvos Respublikos ekonomikos ir inovacijų ministro įsakymu, 05-001-01-05 (P) uždavinio „Skatinti pažangiųjų technologijų ir inovacijų kūrimą, diegimą ir sklaidą“ 05-001-01-05-08 (TP) priemonės „Organizuoti inovacijų skatinimo veiklą“ detaliojoje sąmatoje (toliau – detalioji sąmata) veiklos „Vystyti startuolių ekosistemą“ poveiklei „Įgyvendinti „Future Unicorns Factory“ projektą“ (toliau – patvirtinti asignavimai). Projektu siekiami rezultato rodikliai atitinka atitinkamų metų Strateginiame veiklos plane nustatytus rodiklius.
[bookmark: part_72d4df3b55e44bd882df284697e354b8]10. Projektui įgyvendinti valstybės biudžeto lėšomis finansavimas skiriamas ekonomikos ir inovacijų ministro įsakymu, atsižvelgiant į ekonomikos ir inovacijų ministro įsakymu, pagal Aprašo 51 punkte nustatytą tvarką, sudarytos Projekto, kuriuo kuriama inovacijų vystymo sistema, skatinanti aukštos pridėtinės vertės startuolių kūrimąsi, brandą ir tarptautinį konkurencingumą, finansavimo vertinimo ir atrankos komisijos (toliau – Komisija) siūlymą. Didžiausia finansuojama Projekto įgyvendinimo išlaidų dalis:
10.1. Juridiniams asmenims, sudariusiems Konsorciumo sutartį, išskyrus Pareiškėją (toliau – Konsorciumo nariai), gali būti skiriamas finansavimas iki 80 procentų tinkamų finansuoti Projekto įgyvendinimo išlaidų, veikloms, nurodytoms Aprašo 5 punkte; 
10.2. Pareiškėjui, gali būti skiriamas finansavimas iki 100 procentų tinkamų finansuoti Projekto įgyvendinimo išlaidų, veikloms, nurodytoms Aprašo 5 punkte.
11. Konsorciumo nariai prie Projekto įgyvendinimo privalo prisidėti ne mažesne nei 20 procentų nuosavų lėšų suma, skaičiuojama nuo jiems tenkančių tinkamų finansuoti Projekto įgyvendinimo išlaidų. Šis reikalavimas netaikomas Pareiškėjui – valstybės viešojo sektoriaus subjektui.
[bookmark: part_44b9ed0526e14d138c256ddb2c19f61b]12. Pagal Aprašą skiriamo finansavimo forma – negrąžinamoji subsidija.
[bookmark: part_3d4d8083771944a3b769dd1561069494]13. Skiriama subsidija yra de minimis pagalba pagal de minimis reglamento nuostatas ir yra suderinama su bendrąja rinka. Vadovaujantis de minimis reglamento 3 straipsnio nuostatomis, bendra de minimis pagalbos, suteiktos vienai įmonei, suma negali viršyti de minimis reglamento 3 str. 2 d. įtvirtintos sumos. Šios ribos taikomos nepriklausomai nuo de minimis pagalbos formos arba siekiamų tikslų ir neatsižvelgiant į tai, ar valstybės narės skirta pagalba yra visa arba iš dalies finansuojama Europos Sąjungos kilmės ištekliais. Viena įmonė apima visas įmones, kaip nurodyta de minimis reglamento 2 straipsnio 2 dalyje. Vadovaujantis de minimis reglamento 3 straipsnio 5 dalies nuostatomis, laikantis 2 dalyje nustatytos viršutinės ribos, pagalba išreiškiama kaip piniginė dotacija. Visi naudojami skaičiai yra bruto, t. y. neatskaičius mokesčių ar kitų rinkliavų. Jei pagalba teikiama ne kaip dotacija, pagalbos suma atitinka pagalbos bendrąjį subsidijos ekvivalentą. Jei pagalba išmokama keliomis dalimis, jos vertė yra diskontuojama iki vertės suteikimo momentu. Palūkanų norma, naudojama diskontuojant, yra pagalbos suteikimo metu galiojusi diskonto norma. Susijungimo ar įsigijimo atveju, taip pat jei viena įmonė suskaidoma į dvi ar daugiau atskirų įmonių, de minimis pagalba nustatoma vadovaujantis de minimis reglamento 3 straipsnio 8 ir 9 dalių nuostatomis. Pagal de minimis reglamentą, de minimis pagalba gali būti sumuojama su de minimis pagalba, suteikta pagal Komisijos reglamentą (ES) 2023/2832. Taip pat pagal šį reglamentą suteikta de minimis pagalba gali būti sumuojama su de minimis pagalba, suteikta pagal Komisijos reglamentus (ES) Nr. 1408/2013 ir (ES) Nr. 717/2014, neviršijant šio reglamento 3 straipsnio 2 dalyje nustatytos atitinkamos viršutinės ribos. Kaip apibrėžta de minimis reglamente, de minimis pagalba nesumuojama su valstybės pagalba, skiriama toms pačioms tinkamoms finansuoti išlaidoms, arba su valstybės pagalba, susijusia su ta pačia rizikos finansų priemone, jeigu dėl tokio pagalbos sumavimo būtų viršytas Bendrosios išimties reglamente (ES) Nr. 651/2014 arba Komisijos priimtame sprendime nustatytas didžiausias atitinkamas pagalbos intensyvumas arba kiekvienu atveju atskirai nustatyta pagalbos suma. De minimis pagalba, kuri nėra teikiama arba priskiriama konkrečioms tinkamoms finansuoti išlaidoms, gali būti sumuojama su kita valstybės pagalba, suteikta pagal bendrosios išimties reglamentą arba Komisijos priimtą sprendimą.
14. Vykdant Aprašo 5 punkte nurodytas veiklas, paslaugos teikiamos galutiniams naudos gavėjams – veikiančioms labai mažoms ir mažoms įmonėms, atitinkančioms startuolio sąvoką, fiziniams asmenims, vykdantiems ūkinę veiklą (toliau – galutiniai naudos gavėjai). De minimis pagalba teikiama:
14.1. Konsorciumo nariui, jeigu jis, vykdydamas Aprašo 5 punkte nurodytas veiklas, kurių metu paslaugos teikiamos galutiniams naudos gavėjams, nepagrindžia, kad visa gauta nauda buvo perduota galutiniams naudos gavėjams, arba jeigu vykdydamas šias veiklas gauna naudą. De minimis pagalba Konsorciumo nariui neteikiama, jei tokias paslaugas teikiantis Konsorciumo narys pagrindžia, kad visa nauda, kurią jis gauna vykdydamas šias veiklas, bus perduota galutiniams naudos gavėjams ir Konsorciumo narys, kaip tarpininkas, negaus jokios naudos (laikoma, kad nauda perduota galutiniams naudos gavėjams, kai Konsorciumo narys pateikia tai pagrindžiančius dokumentus).
14.2. Galutiniams naudos gavėjams, vadovaujantis de minimis reglamentu. Ekonominės veiklos nevykdantiems fiziniams asmenims teikiama parama nėra laikoma de minimis pagalba.
14.3. Aprašo 5.3 papunktyje nurodytų ankstyvosios fazės renginių, skirtų plačiajai visuomenei (renginių, kurie nėra skirti iš anksto atrinktam ar ribotam dalyvių ratui ir kuriuose gali dalyvauti visi suinteresuoti asmenys vienodomis sąlygomis), Projekto rezultatų viešinimui, informavimui, edukacijai ar viešajam interesui, organizavimo veiklos, taip pat Aprašo 5.5 papunktyje nurodytos viešinimo veiklos, susijusios su bendru projekto viešinimu, nelaikomos de minimis pagalba Konsorciumo nariui, jeigu Konsorciumo narys pateikia įrodymų, kad jis negaus jokios rinkos sąlygų neatitinkančios naudos. Dalyvavimas Aprašo 5.3 papunktyje nurodytuose ankstyvosios fazės renginiuose, kurie yra skirti plačiajai visuomenei ir Projekto rezultatų viešinimui, informavimui, edukacijai ar viešajam interesui, ir Aprašo 5.5 papunktyje nurodytose viešinimo veiklose, susijusiose su bendru Projekto viešinimu, nelaikomas de minimis pagalba jų dalyviams. 
[bookmark: part_f79ca372303c4442b65d6fafd74bd25b]15. Didžiausia galima skirti subsidijos suma yra 6 000 000,00 (šeši milijonai) Eur valstybės biudžeto lėšų.
[bookmark: part_16dbf88ab2394ccea4820efa1ed8805e]16. Veiklos, nurodytos Aprašo 5 punkte, turi būti pradėtos įgyvendinti ne anksčiau kaip nuo kvietimo teikti paraiškas paskelbimo dieną ir užbaigtos ne vėliau kaip 2029 m. sausio 31 d. Faktinių išlaidų patyrimo laikotarpis – nuo kvietimo teikti paraiškas paskelbimo dienos ir ne vėlesnis nei 2028 m. gruodžio 20 d.
17. Projekto veiklų tęstinumas pasibaigus Projektui vykdomas pagal tarp Ministerijos ir Projekto vykdytojo sudarytoje tikslinėje finansavimo sutartyje (toliau – Finansavimo sutartis) nustatytą tvarką ir terminus. Projekto vykdytojas įsipareigoja įgyvendinti visas Finansavimo sutartyje nustatytas veiklas ir pasiekti nustatytus rodiklius. Finansavimo sutarčiai taikomi Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėse, patvirtintose Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos biudžeto sandaros įstatymo įgyvendinimo“, numatyti valstybės biudžeto lėšų naudojimo sutarčių turinio reikalavimai. 
[bookmark: part_6eb6be407ef64878b430d0071b40dae7]18. Projektui įgyvendinti Ministerija Finansavimo sutartyje gali numatyti avansą, kurio suma negali viršyti 30 procentų nuo visos Projektui skiriamos subsidijos sumos ir kuris negali būti didesnis negu einamųjų metų detaliojoje sąmatoje Projektui numatytas finansavimas. Avansui gauti Projekto vykdytojas Ministerijai pateikia laisvos formos rašytinį prašymą. Avanso panaudojimas per einamuosius biudžetinius metus reglamentuojamas taip:
18.1. jeigu einamaisiais biudžetiniais metais gautas avansas nebuvo panaudotas iki einamųjų metų gruodžio 1 d., nepanaudota avanso dalis gali būti naudojama ateinančiais biudžetiniais metais, jeigu Projekto vykdytojas Ministerijai pateikia rašytinį prašymą, kuriame pagrindžia tokio sprendimo būtinumą, nurodo, kaip nepanaudoto avanso naudojimas užtikrins nepertraukiamą Projekto veiklų vykdymą, ir paaiškina, kaip tai prisidės prie Projekto tikslų įgyvendinimo;
18.2. jeigu Projekto vykdytojas Ministerijai nepateikia rašytinio prašymo dėl nepanaudotos avanso dalies naudojimo ateinančiais biudžetiniais metais, jis privalo ne vėliau kaip iki einamųjų biudžetinių metų gruodžio 31 d. nepanaudotą avanso dalį grąžinti į Finansavimo sutartyje nurodytą Ministerijos banko sąskaitą.
19. Siekiant išvengti dvigubo finansavimo Projektas negali būti finansuotas ar finansuojamas iš kitų Lietuvos Respublikos valstybės biudžeto ir (arba) savivaldybių biudžetų lėšų, kitų piniginių išteklių, kuriais disponuoja valstybė ir (arba) savivaldybės, Europos Sąjungos fondų, kitų Europos Sąjungos finansinės paramos priemonių ar kitos tarptautinės paramos lėšų, jeigu skyrus finansavimą Projekto išlaidos būtų pripažintos tinkamomis finansuoti ir (arba) už jas būtų sumokėta daugiau nei vieną kartą.
[bookmark: part_3801b9b4aa28434d85922d0607ecf2dc] 
II SKYRIUS
KVIETIMO TEIKTI PARAIŠKAS SKELBIMO IR ORGANIZAVIMO TVARKA
 
[bookmark: part_8897d01c7c9b434ea81773e7b267f04d]20. Kvietimas teikti paraiškas dėl Aprašo 5 punkte nurodytų veiklų finansavimo (toliau – kvietimas) skelbiamas Ministerijos svetainėje.
[bookmark: part_ef1e81d1f7e8441aa5ab9c484ea0355c]21. Kvietime privalo būti nurodyta:
[bookmark: part_12d0c59936944f328d93fd3b9e08323f]21.1. kvietimo galiojimo laikas, kuris negali būti trumpesnis kaip 60 kalendorinių dienų nuo kvietimo paskelbimo dienos;
[bookmark: part_3acc6e9bcd364583ae638a03b76edf08]21.2. kvietimui skiriama bendra finansavimo suma, kurią planuojama paskirstyti ir kuri negali būti didesnė už Ministerijos detaliojoje sąmatoje, nurodytoje Aprašo 9 punkte, patvirtintus asignavimus. Jeigu teigiamai įvertintoms paraiškoms finansuoti reikalinga suma viršija kvietimui skirtą lėšų sumą, Ministerija gali priimti sprendimą padidinti skiriamos subsidijos bendrą sumą;
[bookmark: part_5babfc3a6a4945d68d6ff4b836a0d79a]21.3. Aprašo III skyriuje apibrėžti Pareiškėjui ir Konsorciumo nariams keliami reikalavimai;
21.4. tinkamos finansuoti išlaidos ir veiklos;
[bookmark: part_0bc791cc2f5e4c779c91df5c8a668941]21.5. Projekto veiklų įgyvendinimo laikotarpis, kuris negali baigtis vėliau nei iki 2029 m. sausio 31 d.;
[bookmark: part_27314f2adcd244219036666e50345446]21.6. kita informacija, kurią, Ministerijos nuomone, tikslinga paskelbti, pavyzdžiui, paraiškų teikimo būdas, privalomi pateikti priedai, kontaktiniai asmenys konsultacijoms;
21.7. įgyvendinant Projektą, laikantis skaidrumo, lygiateisiškumo, proporcingumo ir efektyvaus lėšų naudojimo principų, Projektui gali būti skiriamas papildomas finansavimas, jeigu Projekto įgyvendinimo metu atsiranda objektyvus poreikis vykdyti papildomas veiklas, kurios didina Projekto rezultatų apimtį, stiprina jo sisteminį poveikį ir prisideda prie Apraše nustatytų tikslų įgyvendinimo, arba jeigu dėl pasikeitusios ekonominės situacijos skirtas finansavimas negali užtikrinti tinkamo Projekto tikslų pasiekimo. Papildomas finansavimas gali būti skiriamas tik tuo atveju, jeigu jis yra pagrįstas, suderinamas su turimais asignavimais ir patvirtinamas Ministerijos nustatyta tvarka.
[bookmark: part_3d8a70d9ef8547eaafd4238ad28c2ee1]22. Aprašo VI skyriuje nustatyta tvarka paraiškos atrenkamos konkurso būdu vienu etapu.
 
[bookmark: part_a267e58d76b4497e9f500e2ee86bda20]III SKYRIUS
REIKALAVIMAI PAREIŠKĖJAMS IR KONSORCIUMO NARIAMS
 
[bookmark: part_cf4035a141b944b68a790fa4e35ff6fe]23. Paraišką dėl Aprašo 5 punkte nurodytų veiklų finansavimo gali teikti Pareiškėjas, veikiantis Konsorciumo vardu. Pareiškėjas ir Konsorciumo nariai paraiškos pateikimo Ministerijai dieną turi atitikti šiuos reikalavimus:
[bookmark: part_d4517c536f7b4f01b3290e54d4b4ed74][bookmark: part_661f0850638945458ed19b0d79451daa]23.1. Konsorciumo nariai yra juridiniai asmenys, galintys užtikrinti Aprašo 5 punkte nurodytų veiklų įgyvendinimą ir nustatytų rodiklių pasiekimą iki Projekto pabaigos bei užtikrinti veiklų tęstinumą pasibaigus Projektui. Konsorciumą gali sudaryti juridiniai asmenys, kurių veikla apima hakatonų organizavimą, inkubavimą ir (arba) akceleravimą, investavimą, inovacijų paramos, ekspertinių, rinkodaros, teisinių ir komunikacijos paslaugų teikimą. Konsorciumo narius, su kuriais bus įgyvendinamas Projektas ir kurių pagrindu formuojamas Konsorciumas Projekto paraiškai teikti, Pareiškėjas atsirenka konkurso būdu. Konkursas organizuojamas vadovaujantis Aprašo III skyriuje „Reikalavimai pareiškėjams ir Konsorciumo nariams“ nustatytais reikalavimais, taip pat Projektų vertinimo kriterijais, nustatytais Aprašo 3 priede. Konkurso sąlygos ir vertinimo principai nustatomi kvietime, atskiros Konsorciumo narių atrankos taisyklės nerengiamos.
23.2. Konsorciumo veikla turi būti apibrėžta jungtinės veiklos, bendradarbiavimo ar kitos teisinės formos sutarties pagrindu (toliau – Konsorciumo sutartis). Konsorciumo sutartyje turi būti nurodyta: Konsorciumo narių sudėtis, komunikacijos tarp narių planas, Projekto rizikų valdymo planas, kiekvieno nario funkcijos, atsakomybės ir pareigos, bendrai sukurtos intelektinės nuosavybės pasidalijimas, pagal poreikį naujų narių įtraukimas ir išstojimas bei kitos sąlygos.
23.3. Pareiškėjas ir kiti Konsorciumo nariai yra įvykdę įsipareigojimus, susijusius su mokesčių, įskaitant socialinio draudimo įmokas, mokėjimu pagal Lietuvos Respublikos teisės aktus (toliau – įsipareigojimai) ir neturi didesnės kaip 50 (penkiasdešimt) Eur Valstybinės mokesčių inspekcijos administruojamos mokestinės nepriemokos ir (arba) didesnės kaip 50 (penkiasdešimt) Eur nemokestinės nepriemokos, išskyrus atvejus, kai mokestinė nepriemoka ir (arba) nemokestinė nepriemoka atidėta ar išdėstyta, arba dėl šios mokestinės nepriemokos ir (arba) nemokestinės nepriemokos vyksta ginčas ikiteismine arba teismine tvarka. Ši nuostata netaikoma, jei įsiskolinimo suma neviršija 50,00 (penkiasdešimt) Eur ir dėl to Pareiškėjas ir kiti Konsorciumo nariai yra laikomi įvykdžiusiais įsipareigojimus. Kai Konsorciumo nariai yra ne Lietuvos Respublikoje registruoti juridiniai asmenys, šių įsipareigojimų vykdymas tikrinamas pagal kitus nurodytų įsipareigojimų įvykdymą pagrindžiančius registrus ir (ar) duomenų šaltinius.
23.4. Pareiškėjas ir kiti Konsorciumo nariai nėra galutiniu teismo sprendimu ar galutiniu administraciniu sprendimu pripažinti neatliekančiais pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus (neturi didesnės kaip 50 (penkiasdešimt) Eur Valstybinės mokesčių inspekcijos administruojamos mokestinės nepriemokos ir (arba) didesnės kaip 50 (penkiasdešimt) Eur nemokestinės nepriemokos, išskyrus atvejus, kai mokestinė nepriemoka ir (arba) nemokestinė nepriemoka atidėta ar išdėstyta arba dėl šios mokestinės nepriemokos ir (arba) nemokestinės nepriemokos vyksta ginčas ikiteismine arba teismine tvarka). Nauja valstybės pagalba negali būti teikiama, kol nėra sugrąžinta neteisėta ir nesuderinama su vidaus rinka Lietuvoje gauta valstybės pagalba. Kai Konsorciumo nariai yra ne Lietuvos Respublikoje registruoti juridiniai asmenys, šių įsipareigojimų vykdymas tikrinamas pagal kitus nurodytų įsipareigojimų įvykdymą pagrindžiančius registrus ir (ar) duomenų šaltinius.
23.5. Pareiškėjas ir kiti Konsorciumo nariai yra pateikę Juridinių asmenų registrui metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip tai nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (reikalavimas netaikomas, jeigu Pareiškėjas ir (arba) jo atstovaujamo Konsorciumo kiti nariai veiklą vykdo trumpiau nei vienus metus). Kai Konsorciumo nariai yra užsienyje registruotas juridinis asmuo, gali būti pateikiamos nuorodos į viešai prieinamą užsienio juridinio asmens patvirtintą paskutinių finansinių metų metinių finansinių ataskaitų rinkinį arba išrašą iš atsakingos valstybinės institucijos, kurioje juridinis asmuo veikia.
[bookmark: part_0a68ad349c7d4558887fc1db502fa340]24. Konsorciumo sudėtis gali būti keičiama ir papildoma viso Projekto įgyvendinimo metu, raštu suderinus su Ministerija. Projekto įgyvendinimo laikotarpiu Konsorciumas gali būti papildomas naujais nariais, jei tai prisideda prie Projekto tikslo pasiekimo, išlaiko arba didina Konsorciumo bendrą kompetencijų, pajėgumų ir poveikio potencialą, nepažeidžia sąžiningos konkurencijos ir skaidrumo principų. Nauji nariai į Konsorciumą įtraukiami taikant tuos pačius atrankos ir vertinimo kriterijus, kurie buvo taikomi pirminio Konsorciumo atrankos metu. Konsorciumo papildymas nelaikomas esminiu Projekto pakeitimu, jeigu dėl jo nesumažėja pirminėje paraiškoje nustatyti vertinimo balai pagal pagrindinius kriterijus. Konsorciumo sutarties galiojimas turi būti ne trumpesnis nei 3 metai nuo Projekto veiklų užbaigimo.
25. Projekto vykdytojas su kitais Konsorciumo nariais solidariai atsako už tinkamą Projekto veiklų, nurodytų Aprašo 5 punkte, įgyvendinimą: numatytų rodiklių pasiekimą, lėšų panaudojimą laiku, rizikų valdymą, o Konsorciumo nariai kiekvienas individualiai – už jiems Projekte nustatytų rodiklių pasiekimą kaip lygiagretūs partneriai, atsižvelgiant į jiems priskirtas vykdyti Projekto veiklas ir atsakomybę pagal Konsorciumo sutartį.
[bookmark: part_9392679203da43e789dc73e9ed88fddd]26. Subsidija Konsorciumo narių teikiama ir perduodama galutiniams naudos gavėjams visose srityse, išskyrus de minimis reglamento 1 straipsnio 1 dalyje išvardytus sektorius, taip pat laikantis de minimis reglamento 1 straipsnio 2 dalies nuostatų. Galutinis naudos gavėjas gali vykdyti veiklą visose srityse, išskyrus 2021 m. birželio 24 d. Europos Parlamento ir Tarybos reglamento (ES) 2021/1058 dėl Europos regioninės plėtros fondo ir Sanglaudos fondo 7 straipsnio 1–6 dalyse nustatytus atvejus.
27. Pagal Aprašą Pareiškėjas ar kitas Konsorciumo narys yra netinkamas būti atrinktas įgyvendinti Projektą, jeigu atitinka nors vieną iš šių sąlygų:
[bookmark: part_c32d69236ee340a384252f9464900781]27.1. jam taikomas neįvykdytas vykdomasis raštas išieškoti lėšas po ankstesnio Europos Komisijos sprendimo, kuriuo pagalba pripažinta neteisėta ir nesuderinama su vidaus rinka;
[bookmark: part_88aa3b9817e64090b10d3cd60a4e51b9]27.2. jam pritaikytos tarptautinės sankcijos ir (arba) jo ir (arba) su juo susijusių įmonių vykdomoje veikloje, veiksmuose, sandoriuose dalyvauja subjektai, kuriems pritaikytos tarptautinės sankcijos, kai šių įmonių veiklos, veiksmų ir (ar) sandorių vykdymas draudžiamas ar prieštarauja Lietuvos Respublikoje įgyvendinamoms tarptautinėms sankcijoms, vadovaujantis Lietuvos Respublikos tarptautinių sankcijų įstatymo 7 straipsniu, arba veikloje, veiksmuose, sandoriuose dalyvauja užsieniečiai, įtraukti į užsieniečių, kuriems draudžiama atvykti į Lietuvos Respubliką, viešąjį sąrašą, skelbiamą Migracijos departamento prie Lietuvos Respublikos vidaus reikalų ministerijos interneto svetainėje.
28. Konsorciumo nariai turi užtikrinti, kad Projekto įgyvendinimo metu ir naudojant Projekto metu sukurtus rezultatus nebus teikiama neteisėta netiesioginė valstybės pagalba kitiems juridiniams asmenims.


[bookmark: part_d2152b10fda5490aaeec4af2e69763e5]IV SKYRIUS
REIKALAVIMAI, KELIAMI PROJEKTAMS

29. Pareiškėjo teikiamame Projekto aprašyme turi būti:
29.1. pagrįstos planuojamos vykdyti veiklos, kurios sukurtų ilgalaikį, nacionalinio masto poveikį, atitinkantį Aprašo 4 punkte išdėstytą tikslą;
29.2. pagrįsta, kad Projekto veiklomis ir finansavimu sukuriama nauda teks Lietuvos Respublikai;
29.3. pagrįsti Pareiškėjo ir kitų Konsorciumo narių finansiniai, organizaciniai, infrastruktūriniai ir patirties pajėgumai, būtini planuojamoms Projekto veikloms kokybiškai ir laiku įgyvendinti;
29.4. pagrįstas Projekto inovatyvumas ir viešojo intereso užtikrinimas. Projektu numatyta inovacijų vystymo sistema turi būti inovatyvi Lietuvos ir (ar) tarptautiniame kontekste, atitikti pažangias tarptautines praktikas, o planuojamos veiklos – būti tarpusavyje nuosekliai susietos ir logiškai pagrįstos; 
29.5. aprašyta, kaip bus užtikrintas planuojamo Projekto ir rodiklių pasiekimas bei užtikrinamas veiklų tęstinumas pasibaigus Projektui;
29.6. pateiktas Projekto įgyvendinimo grafikas, kuriame būtų numatyti Projekto veiklų įgyvendinimo etapai ir terminai, tarpiniai ir galutiniai rezultatai ir jų pasiekimo datos, jų stebėsenos tvarka, galimos rizikos ir jų valdymo priemonės bei Projekto veikloms įgyvendinti reikalingos lėšos;
29.7. pateiktas Projekto viešinimo planas, kuriame nustatytas Ministerijos, kaip Projekto finansavimo, administravimo, priežiūros ir kontrolės funkcijas vykdančios institucijos, įtraukimas.
30. Minimalūs privalomi pasiekti rodikliai iki Projekto įgyvendinimo pabaigos (tarpinės reikšmės stebimos kasmet, galutinės skaičiuojamos pasibaigus Projektui):
30.1. įsteigta ne mažiau kaip 700 naujų startuolių Lietuvos startuolių ekosistemoje pasibaigus Projektui, 250 iš jų – įgyvendinančių Projekto veiklas. Įvertis skaičiuojamas nuo pradinės reikšmės Finansavimo sutarties pasirašymo metu remiantis Dealroom.co platformos startuolių duomenų baze;
30.2. Projekto vykdymo metu organizuojamuose renginiuose dalyvavo ne mažiau kaip 3500 Projekto veiklų dalyvių, t. y. veikiančios labai mažos ir mažos įmonės, atitinkančios startuolio sąvoką, fiziniai asmenys ir fiziniai asmenys, vykdantys ūkinę komercinę veiklą (toliau – Projekto veiklų dalyviai) (skaičiuojama pasibaigus Projektui (įvairių renginių ir hakatonų veiklose dalyvių skaičius nustatomas pagal faktinius dalyvavimo atvejus, todėl tas pats dalyvis gali būti įskaičiuojamas daugiau nei vieną kartą, jei dalyvauja keliuose renginiuose ar hakatonuose);
30.3. Projekto metu suorganizuota daugiau nei 12 teminių hakatonų;
30.4. Projekto metu organizuojamuose hakatonuose dalyvavo ne mažiau kaip 1200 Projekto veiklų dalyvių;
30.5. Projekto veiklų metu suformuotos ne mažiau kaip 500 unikalių komandų, kurių kiekvieną sudaro ne mažiau kaip du asmenys;
30.6. Projekto metu organizuojamose inkubavimo, akceleravimo ir preakceleravimo programose dalyvavo ne mažiau kaip 250 startuolių (preakceleravimo, akceleravimo ir inkubavimo veiklose skaičiuojami unikalūs kiekvienos atskiros veiklos dalyviai, t. y. tas pats tos pačios veiklos dalyvis negali būti skaičiuojamas daugiau nei vieną kartą. Dalyvis gali dalyvauti įvairiose veiklose (preakceleravimo, akceleravimo ir (ar) inkubavimo) ir būti įskaičiuojamas); 
30.7. ne mažiau kaip 20 procentų Projekte vykdomų programų (hakatonų, preakceleratorių, akceleratorių) dalyvių nukreipti dalyvauti aukštesnės kompetencijos lygmens programų veiklose, taip siekiant užtikrinti nuoseklų Projekto veiklų dalyvių progresą per visą inovacijų vystymo grandinę;
30.8. startuolių, dalyvavusių Projekto metu organizuotose veiklose, pritrauktas rizikos kapitalas sudaro ne mažiau kaip 2 500 000,00 (du milijonus penkis šimtus tūkstančių) Eur (skaičiuojama per projekto laikotarpį);
30.9. Projekto įgyvendinimo metu sukurta ne mažiau kaip 500 naujų darbo vietų Lietuvos startuolių ekosistemoje (skaičiuojama, remiantis Unicorns Lietuva duomenų baze);
30.10. Projekto įgyvendinimo laikotarpiu suorganizuota ne mažiau kaip 50 renginių;
30.11. Projekto įgyvendinimo metu suteikta ne mažiau kaip 150 inovacijų konsultacinių paslaugų Projekto veiklose dalyvaujantiems dalyviams;
30.12. Projekto įgyvendinimo metu ne mažiau kaip 20 procentų Projekto veiklose dalyvavusių startuolių pristatyti tarptautiniuose renginiuose;
30.13. ne mažiau kaip 10 procentų Projekto veiklose dalyvavusių startuolių vykdo veiklą tarptautinėse rinkose (skaičiuojama Projekto pabaigoje);
30.14. sukurtas nuoseklus startuolių kūrimo ir auginimo modelis, atliepiantis Ministerijos prioritetus, t. y. nuoseklios startuolių vystymo grandinės Lietuvoje užtikrinimą – nuo idėjos generavimo, komandų formavimo, preakceleravimo, akceleravimo ir inkubavimo iki investicijų pritraukimo ir tarptautinės plėtros; sisteminio, nacionalinio masto poveikio kūrimą, sujungiant fragmentiškus startuolių ekosistemos elementus į nuoseklią inovacijų vystymo sistemą; inovatyvumo ir tarptautinio konkurencingumo skatinimą, taikant pažangias tarptautines praktikas ir metodikas; viešojo intereso užtikrinimą, sudarant sąlygas plačiam galutinių naudos gavėjų ratui gauti kokybiškas inovacijų vystymo paslaugas skaidriai ir nediskriminuojant; veiklų tęstinumo ir ilgalaikio poveikio užtikrinimą po Projekto įgyvendinimo pabaigos;
30.15. Projekto įgyvendinimo laikotarpiu siekiama ne mažesnio kaip 10 procentų Lietuvos startuolių ekosistemos vertės augimo, skaičiuojamo nuo pradinės reikšmės – 16 400 000 000,00 (šešiolika milijardų keturi šimtai milijonų) Eur 2025 m. remiantis Startup Lithuania Dealroom metine apžvalga.
31. Minimalūs privalomi pasiekti poprojektinės stebėsenos rodikliai:
31.1. ne mažiau kaip 20 procentų Projekto metu susikūrusių naujų startuolių vykdo veiklą ne trumpiau nei 36 mėnesius po Projekto pabaigos dienos (t. y. iki 2032 m. sausio 31 d.);
31.2. ne mažiau kaip 10 procentų Projekto veiklose dalyvavusių startuolių patenka į aukšto augimo kategoriją, kuri apibrėžiama kaip augimas vidutiniškai 10–20 proc. per metus pagal pajamas arba darbuotojų skaičių 3 pilnus kalendorinius metus iš eilės, einančius po Projekto pabaigos metų (t. y. 2030, 2031 ir 2032 kalendoriniais metais, lyginant su 2029 m, bazine reikšme);
31.3. ne mažiau kaip 10 procentų startuolių, dalyvavusių Projekto veiklose, per 36 mėnesius po Projekto pabaigos išlaiko pritrauktas investicijas (tai reiškia be reikšmingo sumažėjimo, >25 procentai investuotų lėšų sumažėjimas likviduojant, grąžinant investicijas ar nutraukiant veiklą) vertinant sausio 31 d. būklę, o mažiausiai 10 procentų Projekto metu sukurtų darbo vietų išlieka ne trumpiau 36 mėnesius po Projekto pabaigos (t. y. iki 2032 m. sausio 31 d.);
31.4. ne mažiau kaip 60 procentų Projekto veiklų (inkubavimo, preakceleravimo ir akceleravimo programų) dalyvių per 36 mėnesius po Projekto pabaigos (t. y. iki 2032 m. sausio 31 d.) pasiekia bent vieną poveikio rezultatą: tarptautinė plėtra, mokslinių tyrimų, eksperimentinės plėtros (toliau – MTEP) sprendimo komercializavimas, aukštos kvalifikacijos talentų pritraukimas, pritrauktas rizikos kapitalas.
31.5. startuolių, dalyvavusių Projekto metu organizuotose veiklos, pritrauktas rizikos kapitalas sudaro ne mažiau kaip 3 500 000,00 (tris milijonus penkis šimtus tūkstančių) Eur (skaičiuojama praėjus 3 pilniems kalendoriniams metams po Projekto pabaigos metų, t. y. vertinant 2032 m. gruodžio 31 d. sukauptus duomenis).

[bookmark: part_ff2fa9ceef0c4abd8068d1fd311bb251]V SKYRIUS
TINKAMOS IR NETINKAMOS FINANSUOTI PROJEKTO IŠLAIDOS
 
[bookmark: part_f86d236e36c74d589073033bd6ab0d85]32. Projekto išlaidos laikomos tinkamomis finansuoti, jeigu jos:
[bookmark: part_9a64dcd34aad4cc3a57be65c955d6a38]32.1. yra tiesiogiai susijusios su Aprašo 5 punkte nurodytomis Projekto veiklomis;
[bookmark: part_b99ce3bc4dab4235b1ef1d91cd615f08]32.2. yra būtinos Projekto veikloms įgyvendinti, įvertintos paraiškos vertinimo metu ir nurodytos Finansavimo sutartyje;
[bookmark: part_2908dc90fb2345b6b420fd3d0a0af784]32.3. yra patirtos išimtinai Projekto rezultatams pasiekti, laikantis ekonomiškumo, našumo ir efektyvumo principų;
[bookmark: part_2b4a0a6e17d34d409bf874245a0045ae]32.4. yra faktiškai patirtos Finansavimo sutartyje nustatytu Projekto įgyvendinimo laikotarpiu, tačiau ne anksčiau ir ne vėliau kaip Aprašo 16 punkte nustatytu laikotarpiu;
[bookmark: part_ec22ee1b7f434aa69456c3f4d5e86ef3]32.5. yra faktiškai patirtos ir užregistruotos Projekto vykdytojo arba Konsorciumo nario finansinėje apskaitoje ir turi būti nustatomos, patikrinamos ir patvirtinamos atitinkamais finansiniais apskaitos dokumentais, atitinkančiais finansinę apskaitą reglamentuojančių teisės aktų reikalavimus, arba lygiavertės įrodomosios vertės dokumentais, taip pat turi būti užtikrinamas šių dokumentų atsekamumas.
[bookmark: part_165f3670789f4fb1bb8b90839055cb2f]33. Projekto įgyvendinimo metu Projekto vykdytojas turi teisę, suderinęs su Ministerija, įtraukti kitas arba perskirstyti Aprašo 34 punkte nurodytas išlaidas, jei tai padeda efektyviau siekti Aprašo 30 punkte nustatytų rodiklių. Projekto įgyvendinimo metu Projekto vykdytojas, išlaikydamas Aprašo V skyriuje nustatytus lėšų pasiskirstymo maksimalius dydžius ir neviršydamas bendros Finansavimo sutartyje nustatytos einamųjų metų skiriamų lėšų sumos, turi teisę einamaisiais Projekto įgyvendinimo metais perskirstyti Finansavimo sutartyje numatytas lėšas tarp biudžeto išlaidų eilučių tik iš anksto raštu suderinus su Ministerija, jei tai būtina siekiant nustatytų rodiklių.
[bookmark: part_9e7edcc489f7468f8dffffc935bc445d]34. Tinkamos finansuoti Projekto išlaidos:
34.1. tiesioginės Projekto išlaidos (toliau – tiesioginės išlaidos):
34.1.1. Projekto veiklas vykdančio personalo darbo užmokesčio ir su darbo santykiais arba jų esmę atitinkančiais santykiais susijusios išlaidos, įskaitant honorarų. Darbo užmokesčio už kasmetines atostogas ir kompensacijų už nepanaudotas kasmetines atostogas išlaidos apskaičiuojamos taikant kasmetinių atostogų išmokų fiksuotąsias normas, nustatomas atsižvelgiant į darbuotojui priklausantį kasmetinių atostogų dienų skaičių ir jo darbo savaitės trukmę;
34.1.2. Lietuvos ir užsienio ekspertų, mentorių ir lektorių, dalyvaujančių Aprašo 5 punkte nurodytose Projekto veiklose, su jų fiziniu atvykimu susijusios kelionių, apgyvendinimo ir transporto išlaidos. Išlaidos turi atitikti šiuos reikalavimus:
34.1.2.1. tarptautinių kelionių atveju keliavimo būdas turi būti pasirenkamas vadovaujantis ekonomiškumo principu. Tinkamomis finansuoti laikomos tik ekonominės klasės transporto bilietų įsigijimo išlaidos;
34.1.2.2. Pareiškėjo arba dalyvio transporto priemonės panaudojimo kelionei atveju tinkamomis finansuoti laikomos tik kelionės metu sunaudotų degalų įsigijimo išlaidos, apskaičiuotos atsižvelgiant į kelionės metu nuvažiuotų kilometrų skaičių ir transporto priemonės gamintojo nurodytus transporto priemonės techninius duomenis (degalų sunaudojimo normą 100 kilometrų);
34.1.2.3. kompensuojamos visų rūšių transporto priemonėmis patirtos kelionės išlaidos, kurios gali būti patirtos ne anksčiau kaip 2 kalendorines dienas iki dalyvavimo Projekto veiklose pradžios ir ne vėliau kaip 1 kalendorinę dieną po dalyvavimo Projekto veiklose pabaigos. Keliavimo būdas turi būti pasirenkamas vadovaujantis ekonomiškumo principu. Tinkamomis finansuoti laikomos tik ekonominės klasės transporto bilietų įsigijimo išlaidos;
34.1.2.4. kelionės draudimo išlaidos, įskaitant sveikatos draudimo, draudimo nuo nelaimingų atsitikimų, kelionės bagažo ir civilinės atsakomybės draudimo išlaidas;
34.1.2.5. gyvenamojo ploto nuomos išlaidos neturi viršyti Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ nustatytų gyvenamojo ploto nuomos išlaidų normų. Išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių subjektų išrašytus finansinės apskaitos dokumentus (maitinimo, papildomų asmeninių paslaugų ir pan. išlaidos), nėra tinkamos finansuoti;
34.1.2.6. dokumentų, susijusių su kelione, tvarkymo išlaidos;
34.1.2.7. kitos su kelione į užsienio valstybę susijusios būtinos išlaidos (miesto (ekologinis) mokestis, mokėjimas už naudojimąsi keliais, registruoto bagažo mokestis, bagažo saugojimo mokestis ir pan. išlaidos), kurios gali būti patirtos ne anksčiau kaip 2 kalendorines iki dalyvavimo Projekto veiklose pradžios ir ne vėliau kaip 1 kalendorinę dieną po dalyvavimo Projekto veiklose pabaigos;
[bookmark: part_801fb7ba39ae4d81817e6f31d27abc70]34.1.3. paslaugų, būtinų Aprašo 5 punkte nurodytoms veikloms įgyvendinti, įsigijimo išlaidos, įskaitant programinės įrangos prenumeratų, debesijos paslaugų ir dirbtinio intelekto (toliau – DI) platformų prieigos išlaidas;
[bookmark: part_37c536c8eea34e64bcc18b9bb939a7d9][bookmark: part_53df1898f1ea4156b502d0ff9068361c][bookmark: part_79cfe15f44554635a50c930686ed769e]34.1.4. medžiagų ar kito trumpalaikio turto, būtino Projekto veikloms įgyvendinti, įsigijimo išlaidos. Šiame papunktyje nurodytos išlaidos, gali sudaryti ne daugiau kaip 10 procentų Projekto tinkamų finansuoti išlaidų;
34.1.5. Projekto, projekto veiklų ir rezultatų viešinimo (informavimo apie Projekto veiklas) išlaidos, nurodytos Aprašo 5.5 papunktyje, kurios gali sudaryti ne daugiau kaip 3 procentus Projekto tinkamų finansuoti išlaidų. Šis apribojimas netaikomas Aprašo 5.1 papunktyje nurodytoms tiesioginėms rinkodaros paslaugoms, teikiamoms Projekto veiklų dalyviams;
34.2. Projekto administravimui ir aptarnavimui būtinos išlaidos, kurių negalima tiesiogiai ir visa apimtimi priskirti konkrečiai Projekto veiklai (toliau – netiesioginės išlaidos):
34.2.1. visos išlaidos, kurios nėra skiriamos tiesiogiai Projekto veikloms vykdyti, tačiau yra būtinos ir tiesiogiai susijusios su Projekto tiesioginėmis išlaidomis ir kurias galima užfiksuoti finansinės apskaitos sistemoje ir pagrįsti kaip išlaidas, tiesiogiai susijusias su tinkamomis tiesioginėmis išlaidomis Projektui įgyvendinti;
34.2.2. visos techninio bei logistinio pobūdžio struktūrinės ir pagalbinės veiklos išlaidos, kurios yra būtinos Projekto veikloms vykdyti ir todėl negali būti visiškai priskirtos Projektui.
35. Netiesioginėms išlaidoms gali būti priskiriamos:
35.1. Projekto administravimui naudojamų biuro ar laboratorijų patalpų nuomos, išlaikymo ir nusidėvėjimo išlaidos;
35.2. komunalinių paslaugų išlaidos;
35.3. ryšio, interneto ir pašto paslaugų išlaidos;
35.4. kitos Projekto administravimui būtinos ir konkrečiai Projekto veiklai tiesiogiai nepriskiriamos išlaidos.
36. Netiesioginės išlaidos apskaičiuojamos taikant 7 procentų fiksuotą dydį nuo Projekto vykdytojo ir Konsorciumo narių faktiškai patirtų ir tinkamomis finansuoti pripažintų tiesioginių išlaidų.
37. Taikant netiesioginių išlaidų fiksuotą dydį, Projekto vykdytojas Ministerijai neteikia netiesioginių išlaidų patyrimą ir apmokėjimą pagrindžiančių dokumentų. Netiesioginės išlaidos finansinėje apskaitoje registruojamos Lietuvos Respublikos teisės aktų nustatyta tvarka, reglamentuojančių finansinę apskaitą.
38. Netinkamos finansuoti Projekto išlaidos:
[bookmark: part_ee03cb85de094e82aa4316cf67a4ee22]38.1. Projekte nenumatytos, su Projekto veiklomis nesusijusios arba Aprašo 34 ir 35 punktuose nenurodytos išlaidos;
[bookmark: part_0b5e4edbf8314ef4ad94686fa7a6bdf5]38.2. pirkimo ir (arba) importo pridėtinės vertės mokestis (toliau – PVM), kurį pagal Lietuvos Respublikos teisės aktų, reguliuojančių pirkimo ir (arba) importo pridėtinės vertės mokesčių taikymą, nustatyta tvarka galima įtraukti į PVM atskaitą;
[bookmark: part_65721f7fab40468994385ce5229bfb9f]38.3. paraiškos parengimo išlaidos;
[bookmark: part_1b57bea187344b85b06db8a7ffb2e76c][bookmark: part_dc96558076ea491a86f774319be7c458]38.4. išlaidos, patirtos ne Aprašo 16 punkte ir Finansavimo sutartyje nustatytu laikotarpiu;
38.5. infrastruktūros, žemės ir kito nekilnojamojo turto pirkimo bei ilgalaikio turto įsigijimo išlaidos;
38.6. pastatų, kitų statinių ir patalpų statybos, rekonstravimo, remonto ir panašios išlaidos;
38.7. išlaidos, patirtos Projekto vykdytojui ar Konsorciumo nariams įsigyjant prekes, paslaugas, įskaitant trumpalaikio ir ilgalaikio turto, taip pat nekilnojamojo turto nuomą, arba darbus iš su jais susijusių įmonių, kaip jos suprantamos pagal Smulkiojo ir vidutinio verslo plėtros įstatymą.
38.8. baudos, finansinės sankcijos ir bylinėjimosi išlaidos;
38.9. debeto palūkanos, finansinių operacijų išlaidos, komiso rinkliavos ir nuostoliai, atsiradę dėl užsienio valiutos keitimo;
38.10. paskolų palūkanų, paskolų gražinimo ir išperkamosios nuomos (lizingo) finansavimo išlaidos.
39. Projekto vykdytojas ir Konsorciumo nariai prekes, paslaugas ir darbus įsigyja vadovaudamiesi jiems taikomais viešuosius pirkimus reglamentuojančiais teisės aktais. Kai tokie teisės aktai netaikomi, prašomos finansuoti išlaidos pagrindžiamos ne mažiau kaip trimis palyginamais komerciniais pasiūlymais ir pasirenkamas ekonomiškai naudingiausias pasiūlymas. Mažiau kaip trys komerciniai pasiūlymai gali būti pateikiami, jeigu dėl objektyvių ir dokumentais pagrįstų priežasčių rinkoje yra mažiau galimų tiekėjų arba nėra lygiaverčių alternatyvų. 
[bookmark: part_6b2c124fb9e8438e91110c713298d92f]40. Pasiūlymai vertinami pagal kainos, sąnaudų arba kainos ar sąnaudų ir kokybės santykio kriterijų. Jeigu pirkimo sutarties vertė yra 20 000,00 (dvidešimt tūkstančių) Eur be PVM arba didesnė, sutartis sudaroma raštu. Projekto vykdytojas ir Konsorciumo nariai negali pirkti prekių, paslaugų ar darbų vieni iš kitų arba iš su jais susijusių įmonių, kaip jos suprantamos pagal Smulkiojo ir vidutinio verslo plėtros įstatymą. Taip pat draudžiami pirkimai, jeigu dėl jų Projekto vykdytojui, Konsorciumo nariams ar jų vardu veikiantiems asmenims kyla interesų konfliktas arba gali būti pažeisti skaidrumo, lygiateisiškumo ir nešališkumo principai.
 
VI SKYRIUS
PARAIŠKŲ TEIKIMO TVARKA
 
[bookmark: part_f6e01dd3d0cb4127ace0ee05770d8dfd]41. Pareiškėjas, atitinkantis Aprašo III skyriuje nurodytus reikalavimus, vieno kvietimo metu Ministerijai gali teikti vieną paraišką.
[bookmark: part_3fc5a598eaee4fb59293bd2e39853d6a]42. Pareiškėjas, siekdamas gauti subsidiją įgyvendinti Aprašo 5 punkte nurodytas veiklas, kvietime nustatytu laikotarpiu ir Ministerijos nustatyta tvarka pateikia užpildytą paraišką pagal Aprašo 1 priede nustatytą formą. Ministerija neatsako už ne laiku pateiktas paraiškas ar kitus nenumatytus atvejus, dėl kurių paraiškos nebuvo gautos, gautos praleidus paraiškų teikimo terminą ar Pareiškėjas susidūrė su kitais paraiškos pateikimo trukdžiais. Kitu laiku, nei nurodyta kvietime, ir (ar) kitu būdu gautos paraiškos nepriimamos ir nevertinamos.
[bookmark: part_98aa0f6f102646f49033fb63d90bdb79]43. Kartu su paraiška Pareiškėjas Ministerijai pateikia šiuos privalomus pridėti dokumentus:
[bookmark: part_f93f79d319704741b614b9d73440dd94][bookmark: part_aae88c559b2445a08428612c73f23f2f][bookmark: part_1a79b679ca2b48c294d0a4d7f524f56c][bookmark: part_024f6480ca524f5899f1453400f1ec78]43.1. dokumentus, įrodančius Pareiškėjo ir Konsorciumo narių turimus finansinius bei infrastruktūros išteklius; 
43.2. dokumentus, įrodančius Pareiškėjo ir Konsorciumo narių pajėgumus: antreprenerystės ugdymo, inkubavimo ir (arba) akceleravimo programų, technologijų vystymo, investuotojų pritraukimo ir tarptautiškumo skatinimo veiklų organizavimo patirtį įrodančius Konsorciumo narių mentorių, tarptautinių ekspertų bei investuotojų tinklo pajėgumą bei turimą patirtį įrodančius dokumentus;
43.3. Projekto įgyvendinimo grafiką, kuriame numatytas Projekto veiklų įgyvendinimo nuoseklumas, tarpinių ir galutinių Projekto rezultatų stebėsena ir vertinamos rizikos, taip pat Projekto viešinimo planą, kuriame nurodomi už veiklas atsakingi Konsorciumo nariai;
[bookmark: part_7cad4e178a14427e96d7f2753db700be]43.4. Projekto veiklų tęstinumo planą, pasibaigus Projektui;
43.5. Konsorciumo sutarties projektą;
43.6. biudžeto pasiskirstymą tarp Pareiškėjo ir kitų Konsorciumo narių.
44. Dokumentai, pagrindžiantys Projekto paraiškoje nurodytas išlaidas (prekių, paslaugų, darbo užmokesčio ir kitas išlaidas), su paraiška neteikiami. Dokumentus, pagrindžiančius Projekto paraiškoje nurodytas išlaidas, privalės pateikti tik Pareiškėjai, kurių paraiškos bus finansuojamos.
[bookmark: part_f5fa4e6fbeb345fe8150fc8b6146f233]45. Paraiška ir Aprašo 43 punkte nurodyti dokumentai turi būti pasirašyti Pareiškėjo vadovo ar jo įgalioto asmens kvalifikuotu elektroniniu parašu arba elektroninių ryšių priemonėmis, kurios leidžia užtikrinti teksto vientisumą ir nepakeičiamumą. Jeigu dokumentus pasirašo ne Pareiškėjo vadovas, o jo įgaliotas asmuo, kartu su paraiška turi būti pateiktas įgaliojimas.
[bookmark: part_a64122aa67bf4788896f51339b7d7a72]46. Paraiška pildoma lietuvių kalba. Pateikta paraiška gali būti tikslinama iki kvietimo galiojimo pabaigos. Jeigu paraiška tikslinama, paraiškos pateikimo Ministerijai data yra laikoma paskutinė patikslintos paraiškos pateikimo data. Pareiškėjui tikslinimo metu pateikus paraišką daugiau negu vieną kartą, Komisija vertina paskutinę Pareiškėjo pateiktą paraišką. 
[bookmark: part_4107b051abdd465f8937969d0bc806c3]47. Paraiška prilyginama Pareiškėjo įsipareigojimams, kurių Pareiškėjas privalo laikytis, jam skyrus subsidiją.
[bookmark: part_1f6613d335164d8292758153cbbf1b70]48. Ministerija gautą paraišką užregistruoja ir paraiškai suteikia unikalų paraiškos kodą (toliau – paraiškos kodas).
[bookmark: part_648d6e2ad75a4c43bcdfa8c1bedb67fb]49. Pareiškėjui ne vėliau kaip per 3 darbo dienas nuo paraiškos Ministerijoje gavimo dienos paraiškoje nurodytu elektroninio pašto adresu išsiunčiamas paraiškos gavimo ir registravimo patvirtinimas, kuriame nurodomas paraiškos kodas ir paraiškos gavimo data bei tikslus laikas: paraiškos gavimo diena, valanda ir minutė.
[bookmark: part_cbba92e91d4c4ee5a602352fc5514a49]50. Informacija apie gautas ir užregistruotas paraiškas ne vėliau kaip per 5 darbo dienas nuo kvietimo galiojimo pabaigos dienos skelbiama Ministerijos interneto svetainėje. Skelbiamoje informacijoje nurodomi šie duomenys: Pareiškėjo pavadinimas, įmonės kodas, paraiškos kodas, prašomos skirti subsidijos suma, bendras pagal kvietimą gautų ir užregistruotų paraiškų skaičius ir bendra pagal pateiktas paraiškas prašoma skirti subsidijos suma.

VII SKYRIUS
PARAIŠKŲ VERTINIMAS
 
[bookmark: part_8e98c5e5d8bb4b689b7fd678d812d4db]51. Ekonomikos ir inovacijų ministro įsakymu sudaryta Komisija, kurią sudaro penki Ministerijos darbuotojai, gautas paraiškas įvertina per 30 kalendorinių dienų nuo kvietimo teikti paraiškas galiojimo pabaigos. Aprašo 54 punkte nustatytas paraiškos tikslinimo laikotarpis į šį terminą neįskaičiuojamas. Komisijos nariai, prieš pradėdami paraiškų vertinimą, privalo deklaruoti savo privačius interesus teisės aktų, reglamentuojančių viešųjų ir privačių interesų deklaravimą, nustatyta tvarka ir patvirtinti, kad neturi interesų konflikto su paraiškas pateikusiais Pareiškėjais ir (ar) kitais Konsorciumo nariais, bei pasirašyti nešališkumo deklaraciją. Komisijos narys privalo nusišalinti nuo konkrečios paraiškos vertinimo, jeigu egzistuoja ar gali egzistuoti interesų konfliktas, įskaitant, bet neapsiribojant, atvejais, kai su Pareiškėju ar kitais Konsorciumo nariais jį sieja darbo, tarnybiniai, finansiniai, artimi asmeniniai ar kiti ryšiai, galintys turėti įtakos nešališkam sprendimų priėmimui Lietuvos Respublikos ekonomikos ir inovacijų ministerijos deklaruojančių asmenų nusišalinimo nuo pavesto darbo ar užduoties tvarkos Apraše, patvirtintame Lietuvos Respublikos ekonomikos ir inovacijų ministro 2021 m. vasario 25 d. įsakymu Nr. 4-144 ,,Dėl Lietuvos Respublikos ekonomikos ir inovacijų ministerijos korupcijos prevencijos politikos patvirtinimo“, nustatyta tvarka. Nusišalinimo faktas ir jo pagrindas yra fiksuojami Komisijos darbo dokumentuose (protokoluose). Nusišalinimo atveju vertinimą atlieka likusieji Komisijos nariai.
[bookmark: part_6e98b822aa9045c594638bdb0680d8ad]52. Vertinant gautas paraiškas atliekamas atitikties bendriesiems reikalavimams (administracinis) vertinimas ir, esant teigiamai išvadai dėl atitikties bendriesiems reikalavimams, – Projektų tinkamumo finansuoti vertinimas. 
[bookmark: part_47e7a474977449729455cba5c36532b7]53. Atitikties bendriesiems reikalavimams paraiškų vertinimo metu tikrinama, ar:
[bookmark: part_575f01026a72440392d4160f912db599]53.1. paraiška gauta Aprašo 42 punkte nustatytu būdu ir terminu;
[bookmark: part_ee442828d3d0430f99cb84ad4c40bb17]53.2. paraiška atitinka Aprašo 1 priede nustatytą formą ir paraiškoje pateikta visa prašoma informacija ir duomenys, užpildytos visos dalys ir pateikti visi prašomi priedai;
[bookmark: part_e44d9d534cae4cd4abb2ad3655adb615]53.3. paraiška pasirašyta kvalifikuotu elektroniniu parašu arba kitomis elektroninėmis ryšio priemonėmis, kurios leidžia užtikrinti teksto vientisumą ir nepakeičiamumą;
[bookmark: part_2b2ef7b3ee4d49a18fa4d87aba34f39e]53.4. Pareiškėjas ir Konsorciumas atitinka Aprašo III skyriuje nustatytus reikalavimus;
[bookmark: part_073c0954640b4e9d9dbf2fd48fab4ba2]53.5. veikla, kuriai prašoma subsidija, atitinka Aprašo 5 punkte nustatytas remiamas veiklas;
[bookmark: part_3f2e37cc938d4fb0b3fee08e87825ec1][bookmark: part_a29de8f018d647e08e37845f1c13a598]53.6. veiklų įgyvendinimo laikotarpis atitinka kvietime nustatytą Projekto veiklų įgyvendinimo laikotarpį.
[bookmark: part_83cbe6374ad440a9a20ac54faa79bf08]54. Jeigu Komisija, atlikdama atitikties bendriesiems reikalavimams paraiškos vertinimą, nustato, kad pateikta paraiška vadovo ar jo įgalioto asmens nepasirašyta kvalifikuotu elektroniniu parašu arba kitomis elektroninėmis ryšio priemonėmis, kurios leidžia užtikrinti teksto vientisumą ir nepakeičiamumą, paraiškoje pateikta ne visa prašoma informacija, duomenys ir (ar) dokumentai arba vertinimui atlikti nepakanka pagal Aprašo 43 punktą pateiktų dokumentų ar jie pridėti ne visi, Komisija turi teisę prašyti Pareiškėjo patikslinti paraiškoje pateiktą informaciją ir (ar) pateikti trūkstamą informaciją, duomenis ir (ar) dokumentus per Komisijos nustatytą terminą, kuris negali būti trumpesnis kaip 3 ir ilgesnis kaip 5 darbo dienos nuo Komisijos prašymo gavimo dienos, per kurį Pareiškėjas privalo papildyti ir (ar) patikslinti paraiškoje pateiktą informaciją, duomenis ir (ar) pateikti papildomus dokumentus, išskyrus atvejus, kai trūkstamą informaciją, duomenis ir (ar) dokumentus galima patikrinti viešose registrų informacinėse sistemose ir kitose informacinėse sistemose.
[bookmark: part_506eb574fb4a4057a73183e65fd4c210]55. Trūkstama informacija, duomenys ir (arba) dokumentai pateikiami ta apimtimi, kuri yra nurodoma Komisijos prašyme, iš esmės nekeičiant jau pateiktų paraiškos, duomenų ir (arba) dokumentų turinio. Jei Pareiškėjas per Komisijos nustatytą terminą neištaiso paraiškos trūkumų, nepateikia trūkstamos informacijos, duomenų ir (ar) dokumentų, nepapildo ir (ar) nepatikslina paraiškoje ar kartu su paraiška pateiktuose dokumentuose nurodytos informacijos, duomenų ir (arba) dokumentų, pateikia patikslintą paraišką, kuri yra analogiška prieš tai pateiktai paraiškai arba kurioje nėra ištaisyti paraiškos trūkumai ir (arba) ištaisyti ne visi trūkumai, paraiška vertinama pagal turimą informaciją.
[bookmark: part_bb333468fe3047a3b53f8e9b663d072e]56. Susirašinėjimas su Pareiškėjais vyksta elektroniniu paštu. Laikoma, kad Pareiškėjas informaciją iš Komisijos gavo elektroninio pašto išsiuntimo dieną, jei informacija elektroniniu paštu išsiųsta Ministerijos darbo laiku (darbo dienomis nuo 8.00 val. iki 17.00 val.), arba kitą dieną po išsiuntimo dienos, jei informacija elektroniniu paštu išsiųsta po Ministerijos darbo valandų. 
[bookmark: part_c08a2a930dd94aed8e8d7eba284caf99]57. Baigusi paraiškos atitikties bendriesiems reikalavimams vertinimą, Komisija atlieka paraiškos tinkamumo finansuoti vertinimą, vadovaudamasi Aprašo 3 priede nustatytais Projektų vertinimo kriterijais, kurie įvertinami balais. Maksimali ir minimali galima paraiškai skirti balų suma, taip pat minimali privaloma surinkti balų suma pagal kiekvieną kriterijų nurodyta Aprašo 3 priede.
[bookmark: part_3b849c432d094c79b467cc4b5188f08b]58. Nepavykus paraiškų įvertinti per Aprašo 51 punkte nustatytą terminą (kai paraiškų vertinimo metu reikia kreiptis į kitas institucijas, taip pat kai buvo gauta paraiškų, kurių suma didesnė nei kvietimui teikti paraiškas skirta lėšų suma), vertinimo terminas gali būti pratęstas ekonomikos ir inovacijų ministro sprendimu – įsakymu, bet ne ilgiau kaip 10 darbo dienų. Komisija ne vėliau kaip per 2 darbo dienas nuo sprendimo dėl paraiškų vertinimo termino pratęsimo priėmimo dienos apie tai paskelbia pranešimą Ministerijos interneto svetainėje.
[bookmark: part_1218fc4605f84f268d0fad74680ea5fb]59. Baigusi paraiškos vertinimą ir nustačiusi, kad paraiška yra tinkama finansuoti, bei tinkamų finansuoti išlaidų sumą, Komisija ne vėliau kaip per 2 darbo dienas paraiškas reitinguoja pagal balus (mažėjimo tvarka), kurie suteikiami pagal Aprašo 3 priede nustatytą vertinimo tvarką. 
[bookmark: part_a47de943d6e3454cb0cbdb6088cb36e7]60. Jeigu paraiškų reitingavimo metu nustatoma, kad Pareiškėjų pateiktos paraiškos surinko vienodą balų sumą, jas reitinguojant pirmenybė teikiama paraiškai, surinkusiai daugiau balų pagal Aprašo 3 priedo 2.1 kriterijų („Sisteminis poveikis ir ambicija“), o šiems balams sutapus – pagal 2.2 kriterijų („Konsorciumo pajėgumai“). Tik visiškai sutapus visų šių kriterijų balams, paraiškos reitinguojamos pagal anksčiausią pateikimo datą ir laiką.
[bookmark: part_fe9f310f721443ab9716616e5ffbc34f]61. Reitinguodama paraiškas Komisija parengia:
[bookmark: part_daa851a69f7649428c65b24d92979958]61.1. tinkamų finansuoti Pareiškėjų sąrašą, kuriame nurodo:
[bookmark: part_8d3c4223bc2f424f95e6d29e0f3ca920]61.1.1. Pareiškėjo juridinio asmens kodą ir pavadinimą;
[bookmark: part_f575a05f696f4ecdb899acd5fee824c2][bookmark: part_720288d9f221411db447273a2be608e5]61.1.2. paraiškos kodą, pateikimo datą ir laiką;
[bookmark: part_2f14a6665db344f6bb0ac436e0c54d7f]61.1.3. siūlomo skirti finansavimo sumą;
[bookmark: part_4cc4195ff14a44a29c98449721843cfa]61.1.4. teisinį ir faktinį pagrindą potencialiai skirti subsidiją;
[bookmark: part_1bcf182a47e04e1ab6e593c7bee06640][bookmark: part_7fc6dfef6c40485e94e121505ac2b53f]61.2. netinkamų finansuoti Pareiškėjų sąrašą, kuriame nurodo:
61.2.1. Pareiškėjo juridinio asmens kodą ir pavadinimą;
61.2.2. paraiškos kodą, pateikimo datą ir laiką;
61.2.3. prašomo skirti finansavimo sumą;
61.2.4. teisinį ir faktinį pagrindą neskirti subsidijos.
[bookmark: part_94bd29fc45c34093adae58cb3c5e1158]62. Komisija gali siūlyti skirti mažesnę, nei prašoma paraiškoje, subsidiją, jei, įvertinusi paraišką, nustato, kad dalis prašomų finansuoti išlaidų yra netinkamos finansuoti.
[bookmark: part_7de7196b6cb14e688ce33c5ccb3600f4][bookmark: part_ba1c7df1c80f4d3585de49d11e3b8aa9]63. Komisija, ne vėliau kaip per 2 darbo dienas nuo Aprašo 61 punkte nurodytų sąrašų sudarymo parengia siūlymą ekonomikos ir inovacijų ministrui dėl subsidijos skyrimo ir (arba) atsisakymo skirti subsidiją.
[bookmark: part_d589794cdbfb443db4dfe43b982c287f]64. Komisija, vertindama pateiktas paraiškas, turi užtikrinti, kad tam pačiam Projektui ar toms pačioms išlaidoms nebūtų skiriamas dvigubas finansavimas.

[bookmark: part_2c63c9489f694cc2914418545d5cd44e]VIII SKYRIUS
SPRENDIMŲ DĖL SUBSIDIJŲ PRIĖMIMAS
 
[bookmark: part_f817bf9df2e149e4aeabeb404d4b8659][bookmark: part_7007364981fa450b9947b55d90d89cd8]65. Sprendimą dėl subsidijos skyrimo ar atsisakymo skirti subsidiją (toliau – Sprendimas) ekonomikos ir inovacijų ministras priima ne vėliau kaip per 10 darbo dienų nuo Aprašo 63 punkte nurodyto Komisijos siūlymo ir sąrašų gavimo dienos. Sprendimas įforminamas ekonomikos ir inovacijų ministro įsakymu. Sprendimas per vieną mėnesį nuo jo gavimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai adresu: A. Goštauto g. 12-100, 01108 Vilnius, arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui (pateikiant skundą per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, 01102 Vilnius, arba A. Mickevičiaus g. 8A, 44312 Kaunas, arba Galinio Pylimo g. 9, 91230 Klaipėda, arba Dvaro g. 80, 76298 Šiauliai, arba Respublikos g. 62, 35158 Panevėžys).
66. Sprendime pateikiami:
[bookmark: part_d5b2d775ad4c4e8b8a43da42e01174cb]66.1. Pareiškėjo, kuriam priimtas sprendimas skirti subsidiją, pavadinimas, juridinio asmens kodas, pateiktos paraiškos kodas, skiriamos subsidijos dydis ir teisinis bei faktinis pagrindas skirti subsidiją;
66.2. tinkamų finansuoti Pareiškėjų sąrašas, kuriame nurodomas kiekvieno Pareiškėjo pavadinimas, juridinio asmens kodas, pateiktos paraiškos kodas, prašomos skirti subsidijos dydis ir teisinis bei faktinis pagrindas potencialiai skirti subsidiją;
[bookmark: part_1d4984c64b304c6b90d38eb654a77bfd]66.3. netinkamų finansuoti Pareiškėjų sąrašas (jeigu į šį sąrašą įtrauktinų Pareiškėjų nėra, jis netvirtinamas), kuriame nurodomas Pareiškėjo pavadinimas, juridinio asmens kodas, pateiktos paraiškos kodas ir teisinis bei faktinis pagrindas neskirti subsidijos;
[bookmark: part_c15e64b8e79041ccabbe73b9acae0d17]66.4. kita Lietuvos Respublikos viešojo administravimo įstatymo 10 straipsnio 5 dalyje nustatyta informacija.
[bookmark: part_77309ad1565f4aae95a74c705d89a77e]67. Ekonomikos ir inovacijų ministrui priėmus Sprendimą, informacija apie priimtą Sprendimą nedelsiant, bet ne vėliau kaip per 2 darbo dienas nuo Sprendimo priėmimo dienos, raštu pateikiama Komisijai. Komisija nedelsdama, bet ne vėliau kaip per 3 darbo dienas nuo informacijos gavimo dienos, apie priimtą Sprendimą elektroninio pašto adresu, nurodytu paraiškoje, informuoja Pareiškėją ir pateikia su Pareiškėju susijusią Aprašo 66 punkte nurodytą informaciją.
[bookmark: part_4735ed730d5f403bbaf1ce9305f7d44f]68. Pareiškėjas, kuriam Sprendimu skirta subsidija, per 10 darbo dienų nuo informacijos apie Sprendimą gavimo dienos pateikia Ministerijai Aprašo 44 punkte nurodytus paraiškoje numatytas išlaidas pagrindžiančius dokumentus.
69. Ministerija ne vėliau kaip per 10 darbo dienų nuo Aprašo 68 punkte nurodytų dokumentų gavimo dienos įvertina, ar pateikti dokumentai pagrindžia paraiškoje nurodytas išlaidas ir Sprendime nustatytą tinkamų finansuoti išlaidų bei subsidijos sumą. Jeigu pateiktos informacijos ar dokumentų nepakanka, Ministerija prašo Pareiškėjo juos patikslinti ar papildyti per Ministerijos nustatytą terminą, kuris negali būti trumpesnis kaip 3 ir ilgesnis kaip 5 darbo dienos nuo prašymo gavimo dienos. Dokumentų tikslinimo terminas į šiame punkte nustatytą vertinimo terminą neįskaičiuojamas.
70. Jeigu Pareiškėjas per Aprašo 68 arba 69 punkte nustatytą terminą nepateikia prašomų dokumentų ar informacijos, jų nepatikslina arba pateikti dokumentai nepagrindžia Sprendime nustatytos tinkamų finansuoti išlaidų ir (ar) subsidijos sumos, Komisija teikia ekonomikos ir inovacijų ministrui siūlymą pakeisti Sprendimą. Jeigu pateikti dokumentai pagrindžia mažesnę tinkamų finansuoti išlaidų sumą, Komisija gali siūlyti atitinkamai sumažinti skiriamą subsidiją.
71. Ministerija, nustačiusi, kad Aprašo 68 punkte nurodyti dokumentai pagrindžia Sprendime nustatytą tinkamų finansuoti išlaidų ir subsidijos sumą, arba ekonomikos ir inovacijų ministrui pakeitus Sprendimą pagal Aprašo 70 punktą, ne vėliau kaip per 5 darbo dienas pateikia Pareiškėjui pasirašyti Finansavimo sutartį.
72. Pareiškėjas per 5 darbo dienas nuo Finansavimo sutarties gavimo dienos ją pasirašo kvalifikuotu elektroniniu parašu arba elektroninių ryšių priemonėmis ir pateikia Ministerijai Finansavimo sutartyje nurodytu elektroninio pašto adresu. Jeigu Pareiškėjas per nustatytą terminą nepateikia tinkamai pasirašytos Finansavimo sutarties, laikoma, kad jis atsisakė jam skirtos subsidijos. Pareiškėjui iki nustatyto termino pabaigos pateikus motyvuotą prašymą pratęsti sutarties pasirašymo terminą, Ministerija gali šį terminą vieną kartą pratęsti ne ilgiau kaip 5 darbo dienoms.
73. Pareiškėjui atsisakius skirtos subsidijos, nepateikus Aprašo 68 ir 69 punktuose nurodytų dokumentų ar nepateikus tinkamai pasirašytos Finansavimo sutarties, Komisija teikia ekonomikos ir inovacijų ministrui siūlymą pakeisti Sprendimą ir subsidiją skirti antram aukščiausią vietą tinkamų Pareiškėjų sąraše užimančiam Pareiškėjui. Aprašo 67–72 punktuose nustatyta tvarka tokiam Pareiškėjui taikoma mutatis mutandis.
[bookmark: part_fae96cf97953400089bd9dafd49883b6]74. Kai de minimis pagalba teikiama galutiniam naudos gavėjui, patikrinama jo teisė ją gauti – pagalba rezervuojama Suteiktos valstybės pagalbos ir nereikšmingos (de minimis) pagalbos registre (toliau – Registras) ir taip įsitikinama, kad dėl naujai suteikiamos de minimis pagalbos nebus viršyta vienai įmonei taikoma riba. Viena įmonė apima visas įmones, kaip apibrėžta de minimis reglamento 2 straipsnio 2 dalyje, atsižvelgiant į užpildytos „Vienos įmonės“ deklaracijos rekomenduojamos formos nuostatas ir Registro duomenis. Skirta subsidija per 5 darbo dienas nuo sprendimo skirti subsidiją įsigaliojimo dienos registruojama Registre, kurio informacinės sistemos nuostatai patvirtinti Lietuvos Respublikos konkurencijos tarybos 2026 m. balandžio 28 d. nutarimu Nr. 1S-45(2026) „Dėl Suteiktos valstybės pagalbos ir nereikšmingos (de minimis) pagalbos registro informacinės sistemos nuostatų patvirtinimo“.
75. Kai teikiama de minimis pagalba, Projekto vykdytojas patikrina startuolio ar fizinio asmens, vykdančio ūkinę komercinę veiklą, teisę gauti de minimis pagalbą, vadovaujantis Projektų, finansuojamų valstybės biudžeto lėšomis, administravimo ir finansavimo taisyklėmis, patvirtintomis Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl strateginio valdymo metodikos taikymo“. 
 
[bookmark: part_5f43067885514fe680dff64a12c86085]IX SKYRIUS
FINANSAVIMAS IR ATSISKAITYMAI
 
[bookmark: part_3c8bddf9620a43bc8226bdba3c5f828e]76. Finansavimo sutartyje yra nustatoma lėšų išmokėjimo tvarka, sąlygos ir periodiškumas.
77. Ministerija perveda Projekto vykdytojui avansą Finansavimo sutartyje nustatyta tvarka ir sąlygomis, jeigu avansas yra numatytas. 
[bookmark: part_a53f4a11c6ec4f0d8d4135d279f15a5d][bookmark: part_7eeaf9f166034fdbaff1e05b12f92bbb]78. Per 20 kalendorinių dienų nuo Projekto veiklų įgyvendinimo pabaigos, kuri numatyta Finansavimo sutartyje, Projekto vykdytojas turi pateikti Ministerijai pasirašytą Projekto įgyvendinimo ataskaitą (Aprašo 4 priedas) su dokumentais, įrodančiais rezultato pasiekimą. Nustačius, kad Projekto vykdytojas nepasiekė Aprašo 30 ir 31 punktuose ir (ar) Finansavimo sutartyje nustatytų rodiklių arba juos pasiekė iš dalies, Ministerija taiko šias poveikio priemones:
78.1. jeigu rodikliai nepasiekti dėl objektyvių, Projekto vykdytojo nekontroliuojamų aplinkybių, tačiau yra pagrįsta, kad Projektas įgyvendintas tinkamai, gali būti peržiūrimi rodiklių pasiekimo terminai arba tęstinumo įsipareigojimai;
78.2. jeigu rodikliai pasiekti iš dalies, Ministerija gali proporcingai sumažinti neišmokėtą subsidijos dalį arba pareikalauti grąžinti jos dalį, atsižvelgdama į nepasiektų rodiklių mastą ir jų reikšmę bendram Projekto rezultatui;
78.3. jeigu nustatoma, kad esminiai rodikliai nepasiekti ir tai turėjo reikšmingą įtaką Projekto tikslų įgyvendinimui, Ministerija reikalauja grąžinti dalį arba visas išmokėtas lėšas;
78.4. jeigu rodikliai nepasiekti dėl Projekto vykdytojo netinkamo Projekto įgyvendinimo, neveikimo ar aplaidumo, Ministerija vienašališkai nutraukia Finansavimo sutartį ir reikalauja grąžinti išmokėtas lėšas teisės aktų nustatyta tvarka;
78.5. sprendžiant dėl poveikio priemonių taikymo, vertinama nepasiektų rodiklių mastas ir pobūdis, jų reikšmė Projekto tikslams; Projekto įgyvendinimo kokybė, Projekto vykdytojo arba Konsorciumo narių veiksmai siekiant išvengti neigiamų pasekmių.
79. Jei Projekto vykdytojas Aprašo 78 punkte nurodytais terminais nepateikia Aprašo 78 punkte nurodytų dokumentų, Ministerija apie tai raštu informuoja Projekto vykdytoją ir nustato pateikimo terminą. Jeigu Projekto vykdytojas be pateisinamos priežasties per Ministerijos nustatytą terminą nepateikia Aprašo 78 punkte nurodytų dokumentų, Ministerija vienašališkai nutraukia su juo sudarytą Finansavimo sutartį ir susigrąžina išmokėtas lėšas.
[bookmark: part_a922afcb68d74abab4126bd2fa232484]80. Ministerija, gavusi Aprašo 78 punkte nurodytus dokumentus, nedelsdama, bet ne vėliau kaip per 30 kalendorinių dienų nuo minėtų dokumentų gavimo dienos, atlieka šių dokumentų ir juose pateiktos informacijos ir duomenų patikrinimą ir jų tinkamumo įvertinimą. Vertindama dokumentus Ministerija gali pasitelkti išorės ekspertus.
[bookmark: part_07ee7221b238439fb2cea0985243d610]81. Jeigu vertindama Aprašo 78 punkte nurodytus dokumentus ir juose pateiktą informaciją ir duomenis Ministerija nustato, kad Projekto vykdytojo pateikta informacija, duomenys ir dokumentai yra netikslūs, neišsamūs ir (arba) pateikti ne visi reikalingi dokumentai, Ministerija kreipiasi į Projekto vykdytoją paaiškinti ir (arba) pateikti trūkstamą informaciją, duomenis ir (ar) dokumentus, bei nustato terminą, kuris negali būti trumpesnis kaip 3 ir ilgesnis kaip 5 darbo dienos nuo tokio prašymo pateikimo dienos, per kurį Projekto vykdytojas turi patikslinti, paaiškinti informaciją, duomenis ir (ar) dokumentus ir (arba) pateikti trūkstamus dokumentus.
[bookmark: part_b0c78e7ff25a4677a67295bc9cec957e]82. Jeigu, įvertinusi Aprašo 78 punkte nurodytus dokumentus bei juose pateiktą informaciją ir duomenis, Ministerija nustato, kad pateikta informacija ir duomenys ataskaitoje yra tikslūs, išsamūs, pateikti visi pagal apmokėjimo prašymą privalomi dokumentai ir visos patirtos išlaidos atitinka Aprašo V skyriuje nurodytus reikalavimus, Ministerija Projekto vykdytojui perveda subsidijos dalį Finansavimo sutartyje nustatyta tvarka.
[bookmark: part_2da998ecb71644edba8f56f73c44096f][bookmark: part_3f27c49e14dd4375a3101283930d1904][bookmark: part_3fcf9d5004824775ba37735bc2d2cb1f][bookmark: part_077fff3faa7c4c009d78308b096dad5f][bookmark: part_56fb96c7e07d4bdb89e42ee160793d36][bookmark: part_c8a0eebbcefc416c895816106dee728d][bookmark: part_3ce350d6adc2446d999690a6d33ff6ee][bookmark: part_ac8e49c6965842749209b20c8ba7dbf9][bookmark: part_53afa028f8ee4c12962f5f8c817a35c2][bookmark: part_10379202d7b14416bcf0e5bd58e8947d]83. Jei nustatoma, kad Projekto vykdytojas pateikė neteisingą informaciją, duomenis ir (ar) dokumentus ir (ar) sąmoningai nuslėpė informaciją, turėjusią reikšmės sprendimo dėl subsidijos skyrimo priėmimui, Projekto vykdytojas grąžina neteisėtai gautą finansavimą teisės aktų nustatyta tvarka, o kai subsidija laikoma valstybės pagalba – kartu su apskaičiuotomis palūkanomis Europos Sąjungos ir nacionalinių teisės aktų nustatyta tvarka. Sprendimą dėl subsidijos ar jos dalies grąžinimo priima ekonomikos ir inovacijų ministras arba jo įgaliotas asmuo, įvertinęs Projekto vykdytojo pateiktus paaiškinimus. Sprendime nustatomas grąžintinos sumos dydis, grąžinimo terminas ir apskundimo tvarka.
[bookmark: part_1fe11abcbc2844fca8e9f86a3884d67a] 
[bookmark: part_9ddb031aa5454d0494e6245104eba087]X SKYRIUS
KONTROLĖ IR STEBĖSENA 
 
[bookmark: part_3fd659f6936645df9ed11cef11ef4356]84. Projektas įgyvendinamas laikantis Apraše ir Finansavimo sutartyje nustatytų reikalavimų.
85. Konsorciumo sutartis Projekto įgyvendinimo laikotarpiu gali būti keičiama tik gavus išankstinį rašytinį Ministerijos pritarimą. Ministerija nepritaria Konsorciumo sutarties pakeitimams, jeigu dėl jų Projektas nebeatitiktų Apraše nustatytų reikalavimų arba jeigu tokie pakeitimai būtų turėję esminės įtakos paraiškos vertinimo rezultatams ar Sprendimui skirti subsidiją. Konsorciumo sutarties pakeitimai įforminami raštu.
86. Projekto įgyvendinimo metu sukurta intelektinė nuosavybė 36 mėnesius (kai Konsorciumo narys turi labai mažos įmonės, mažos įmonės arba vidutinės įmonės statusą) ar 60 mėnesių (kai Konsorciumo narys turi didelės įmonės statusą) nuo Projekto veiklų įgyvendinimo pabaigos negali būti neatlygintinai arba mažesne nei rinkos kaina perduota tretiesiems asmenims, išskyrus atvejus, kai toks perdavimas yra būtinas Projekto tikslams ar veiklų tęstinumui užtikrinti ir jam iš anksto raštu pritaria Ministerija.
87. Ministerija atlieka pagal šį Aprašą vykdomų Projekto veiklų kontrolę ir planuotas arba neplanuotas patikras vietoje - mutatis mutandis kaip numatyta Lietuvos Respublikos finansų ministro 2014 m. spalio 8 d. įsakymu Nr. 1K-316 patvirtintų Projektų administravimo ir finansavimo taisyklių 24 skirsnyje „Patikra projekto įgyvendinimo ir (ar) administravimo vietoje“ (išskyrus informaciją teikti per posistemę SFMIS2014 ir duomenų mainų svetainę DMS, nes šiuo atveju informacija bus teikiama ir komunikuojama bendromis rašytinėmis priemonėmis). Patikrų apimtis ir periodiškumas nustatomi atsižvelgiant į Projekto veiklų pobūdį, mastą, rizikingumą ir Projekto įgyvendinimo eigą. Patikros vietoje atliekamos tais atvejais, kai Projekto veiklų ar jų rezultatų negalima patikimai įvertinti nuotoliniu būdu arba kai siekiama įvertinti faktinį veiklų įgyvendinimą vietoje. Patikros vietoje gali būti neatliekamos tais atvejais, kai objektyviai galima įsitikinti Projekto veiklų ar jų rezultatų faktiniu įvykdymu atsižvelgiant į paraiškoje ir Finansavimo sutartyje nustatytus reikalavimus, remiantis pateiktais dokumentais, ataskaitomis ar viešai prieinama informacija (pvz., publikacijomis, parengtais straipsniais, medijų turiniu ar kitais panašaus pobūdžio rezultatais). Vienodoms Projekto veikloms ir analogiškoms aplinkybėms taikoma vienoda kontrolės praktika. Patikrų atlikimo veiksmai ir jų pagrindimas dokumentuojami. 
[bookmark: part_b7074b7afb024d07837ff008efb747e9]88. Projekto vykdytojas atsako už Ministerijai teikiamos informacijos ir duomenų teisingumą bei išsamumą, subsidijos lėšų panaudojimą Finansavimo sutartyje nustatyta paskirtimi, dvigubo finansavimo prevenciją, tinkamą Projekto finansinę apskaitą ir Konsorciumo narių įsipareigojimų, susijusių su Projekto įgyvendinimu, vykdymą.
89. Nustačiusi aplinkybes, dėl kurių gali būti nutraukta Finansavimo sutartis ir (ar) susigrąžintos išmokėtos subsidijos lėšos ar jų dalis, Ministerija raštu informuoja Projekto vykdytoją apie nustatytas aplinkybes ir suteikia jam ne trumpesnį kaip 5 darbo dienų terminą paaiškinimams ir juos pagrindžiantiems dokumentams pateikti. Įvertinęs nustatytas aplinkybes ir Projekto vykdytojo pateiktus paaiškinimus, ekonomikos ir inovacijų ministras priima sprendimą dėl Finansavimo sutarties nutraukimo ir (ar) subsidijos lėšų ar jų dalies grąžinimo. Sprendime dėl lėšų grąžinimo nurodoma grąžintina suma, jos apskaičiavimo pagrindas, grąžinimo terminas, Ministerijos banko sąskaita, į kurią turi būti pervestos lėšos, sprendimo teisinis ir faktinis pagrindas bei apskundimo tvarka. Ministerija ne vėliau kaip per 3 darbo dienas nuo sprendimo priėmimo dienos paraiškoje arba Finansavimo sutartyje nurodytu elektroninio pašto adresu pateikia šį sprendimą Projekto vykdytojui.
90. Projekto vykdytojui per sprendime dėl lėšų grąžinimo nustatytą terminą negrąžinus visos grąžintinos sumos ar jos dalies, nuo kitos dienos po nustatyto termino pabaigos skaičiuojami Finansavimo sutartyje arba teisės aktuose nustatyto dydžio delspinigiai. Ministerija ne vėliau kaip per 10 kalendorinių dienų nuo grąžinimo termino pabaigos pradeda negrąžintos sumos ir apskaičiuotų delspinigių išieškojimą teisės aktų nustatyta tvarka.
 
[bookmark: part_dfca469a26754210a1e6fe337f60c219]XI SKYRIUS
BAIGIAMOSIOS NUOSTATOS
 
[bookmark: part_1fdebf80bcfb456b87634211cdbcd2db]91. Pareiškėjas atsako už paraiškoje, kartu su ja ir ją tikslinant pateiktų informacijos, duomenų bei dokumentų teisingumą, tikslumą ir išsamumą.
[bookmark: part_aa6bdf05c84d4b8fa6a83fbd32283140]92. Komisija užtikrina, kad Aprašo 61 punkte nurodytuose sąrašuose pateikta informacija atitiktų paraiškų vertinimo rezultatus ir Komisijos priimtus protokolinius sprendimus.
[bookmark: part_04aecc4035d64e4ea942742dede83af9]93. Visi, išskyrus ekonomikos ir inovacijų ministro įsakymus, su subsidijos skyrimu susiję teisės aktai, dokumentai, informacija ir duomenys tvarkomi ir saugomi 10 metų nuo paskutinės subsidijos suteikimo dienos Lietuvos Respublikos dokumentų ir archyvų įstatymo 12 straipsnyje ir de minimis reglamento 6 straipsnio 3 punkte nustatyta tvarka, išskyrus nevertinamas paraiškas, kurios saugomos vieną mėnesį po jų atmetimo. Dokumentų saugojimą nustatytą laiką užtikrina Ministerija.
[bookmark: part_4bae1008faec4a99948020d73e833f5c]94. Projekto vykdytojas ir Konsorciumo nariai, viešindami Projektą, jo veiklas ar rezultatus, nurodo: „Bendrai finansuoja Lietuvos Respublikos ekonomikos ir inovacijų ministerija.“
[bookmark: part_0147f05b4445443887a97092a15d7dc5]95. Teikdamas paraišką, Pareiškėjas sutinka, kad paraiškoje pateikta informacija, išskyrus informaciją, kuri negali būti atskleista teisės aktų nustatyta tvarka, Ministerijos gali būti viešinama skelbiant su Aprašo įgyvendinimu susijusią informaciją be atskiro Pareiškėjo sutikimo. Asmens duomenys pagal de minimis reglamentą viešinami nebus (viešinamas Pareiškėjo pavadinimas ir gautas finansavimas).
[bookmark: part_6bc837ddab994d3a804495960d07218c]96. Ministerija, kaip asmens duomenų valdytoja, tvarko Pareiškėjų, Projekto vykdytojų, Konsorciumo narių, jų vadovų, darbuotojų, įgaliotų ir kontaktinių asmenų, Komisijos narių, ekspertų, galutinių naudos gavėjų ir kitų su Aprašo įgyvendinimu susijusių fizinių asmenų asmens duomenis (vardą, pavardę, pareigas, telefono ryšio numerį, elektroninio pašto adresą, banko sąskaitos numerį ir kitus Aprašo įgyvendinimui būtinus asmens duomenis), Bendruoju duomenų apsaugos reglamentu. Asmens duomenys tvarkomi paraiškoms administruoti ir vertinti, sprendimams dėl subsidijos skyrimo priimti, Finansavimo sutartims sudaryti ir vykdyti, subsidijos lėšoms administruoti, Projekto įgyvendinimo kontrolei atlikti, sprendimams dėl subsidijos ar jos dalies grąžinimo priimti ir finansinei apskaitai tvarkyti. Asmens duomenų tvarkymo teisinis pagrindas – 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Bendrasis duomenų apsaugos reglamentas)6 straipsnio 1 dalies c punktas. Asmens duomenys saugomi Aprašo 93 punkte ir dokumentų saugojimą reglamentuojančiuose teisės aktuose nustatytais terminais.

